న్యూఢిల్లీ (ఆంధ్రజ్యోతి): ఉత్తర భారతదేశంలో పాలు, పాల పదార్థాల విక్రయాలను ప్రారంభిస్తున్నట్లు హెరిటేజ్ ఫుడ్స్ లిమిటెడ్ ఎగ్జిక్యూటివ్ డైరెక్టర్ నారా బ్రాహ్మణి చెప్పారు. దేశానికి మెరుగైన పోషకాహారం అందించాలన్న లక్ష్యంతో తాము కార్యకలాపాలను విస్తరిస్తున్నామని తెలిపారు. శుక్రవారం ఢిల్లీలో ఏర్పాటు చేసిన విలేకరుల సమావేశంలో సంస్థ ప్రెసిడెంట్ సాంబశివరావుతో కలిసి ఆమె మాట్లాడారు. ప్రస్తుతం 15 రాషా్ట్రల్లో హెరిటేజ్ ఉత్పత్తులను విక్రయిస్తున్నామని చెప్పారు. పాతికేళ్ల ప్రస్థానంలో తమ కంపెనీ రూ.2,500 కోట్ల టర్నోవర్ సాధించిందని, మరో ఐదేళ్లలో దీన్ని రూ.6 వేల కోట్లకు పెంచాలన్న లక్ష్యంతో చర్యలు చేపట్టామన్నారు. ప్రస్తుతం రోజుకు 14 లక్షల లీటర్ల పాలను సేకరిస్తుండగా దీన్ని 28 లక్షల లీటర్లకు, ఆదాయంలో ప్రస్తుతం 25 శాతంగా ఉన్న పాల ఉత్పత్తులను 40 శాతానికి పెంచాలని నిర్ణయించామన్నారు. ఢిల్లీతో పాటు పంజాబ్, హర్యానా, ఉత్తరాఖండ్, ఉత్తరప్రదేశ్, రాజస్థాన్, బిహార్ తదితర రాషా్ట్రల్లో కూడా హెరిటేజ్ ఉత్పత్తులు ఇకపై అందుబాటులో ఉంటాయన్నారు. ఢిల్లీలో 70 లక్షల లీటర్ల పాల మార్కెట్ ఉందని, దీనిపై ప్రత్యేక శ్రద్ధ పెడుతున్నామన్నారు. నాణ్యమైన, రుచికరమైన, తాజా పాలను అందిస్తామని, పాలు సేకరించిన ప్రదేశం నుంచి ఐదు గంటల్లోనే ఢిల్లీకి చేరుస్తామన్నారు. తద్వారా పాలు తాజాగా ఉండటంతో పాటు పోషకాలు అధికంగా ఉంటాయన్నారు.నాణ్యత విషయంలో మదర్ డెయిరీ, అమూల్ బ్రాండ్లకు గట్టి పోటీ ఇస్తామని, ధరల విషయంలో కూడా పోటీ ఉంటుందన్నారు. హెరిటేజ్ పార్లర్లు ఏర్పాటు చేయటంతో పాటు షాపుల ద్వారా కూడా విక్రయాలు చేపట్టనున్నట్లు ఆమె చెప్పారు. రిలయన్స డెయిరీ ఈ ప్రాంతంలో బలంగా ఉండేదని, దానిని తాము విలీనం చేసుకున్నామని, తద్వారా రోజుకు లక్ష లీటర్ల పాల సేకరణ సామర్థ్యం తమకు లభించిందన్నారు. దేశవ్యాప్తంగా డెయిరీ రంగంలో తమకు 12 శాతం మార్కెట్ వాటా ఉందని, దీన్ని గణనీయంగా పెంచుకోవాలని లక్ష్యంగా పెట్టుకున్నట్లు ఆమె చెప్పారు. నాణ్యత విషయంలో తమకు తామే పోటీ అని, దేశవ్యాప్తంగా సొంతంగా పాల సేకరణ, 15 పాల ప్రాసెసింగ్ యూనిట్లు, సొంత లాబొరేటరీలు తమకు ఉన్నాయని, వీటిని నిరంతరం తనిఖీ చేసేందుకు 350 మంది సిబ్బందితో కూడిన బృందం ఉందన్నారు. రైతుల సంక్షేమం, అభివృద్ధికి తాము ప్రాధాన్యత ఇస్తామని, వారికి వార్షిక రుణాలు మంజూరు చేయటంతో పాటు ఉచితంగా పశువుల సంరక్షణ, రాయితీ ధరల్లో పశువుల దాణా, రైతులకు, పశువులకు బీమా వంటి పలు చర్యలు చేపడుతున్నామన్నారు. పాల నాణ్యతను పక్కాగా లెక్కించి, ఆనలైన ద్వారా సకాలంలో చెల్లింపులు చేపట్టనున్నట్లు బ్రాహ్మణి వెల్లడించారు. రైతుల సంక్షేమం, వారి ఆదాయాన్ని పెంచటం కోసం నారా చంద్రబాబు నాయుడు పాతికేళ్ల కిందట ప్రారంభించిన ఈ సంస్థ ఇప్పుడు దేశవ్యాప్తంగా విస్తరిస్తోందని, నాణ్యతే తమ బ్రాండ్కు పేరు తెస్తుందని బ్రాహ్మణి అన్నారు.
newdhilly (aandhrajyoti): uttara bhaaratadesamlo paalu, paala padaarthaala vikrayaalanu praarambhistunnatlu heritage fuds limited egjicutive director nara brahmani cheppaaru. deshaniki merugaina poshakaharam andinchaalanna lakshyamto taamu kaaryakalaapaalanu vistaristunnamani telipaaru. sukravaaram dhilleelo erpaatu chesina vilekarula samavesamlo samstha president saambasivaraavuto kalisi aame matladaru. prastutam 15 rashtrallo heritage utpattulanu vikrayistunnamani cheppaaru. paatikella prasthaanamlo tama company roo.2,500 kotla tarnover saadhinchindani, maro aidellalo deenni roo.6 vela kotlaku penchaalanna lakshyamto charyalu chepattamannaru. prastutam rojuku 14 lakshala leaterla paalanu sekaristundagaa deenni 28 lakshala leaterlaku, aadaayamlo prastutam 25 saatamgaa unna paala utpattulanu 40 saataaniki penchaalani nirnayinchaamannaaru. dhilleetho paatu panjab, haryana, uttarakhand, uttarapradesh, rajasthan, bihar taditara rashtrallo kuudaa heritage utpattulu ikapai andubaatulo untaayannaaru. dhilleelo 70 lakshala leaterla paala market undani, deenipai pratyeka shraddha pedutunnaamannaaru. naanhyamaina, ruchikaramaina, taja paalanu andistaamani, paalu sekarinchina pradesam nunchi aidu gantallone dhilleeki cherustaamannaaru. tadwara paalu taajaagaa undatamtho paatu pooshakaalu adhikamgaa untaayannaaru.naanhyata vishayamlo madar dairy, amool brandlaku gatti poty istamani, dharala vishayamlo kuudaa poty untundannaaru. heritage paarlarlu erpaatu cheyatamtho paatu shapula dwara kuudaa vikrayaalu chepattanunnatlu aame cheppaaru. rilayansa dairy ee praantamlo balangaa undedani, daanini taamu vileenam chesukunnamani, tadwara rojuku laksha leaterla paala sekarana saamarthyam tamaku labhinchindannaaru. desavyaaptamgaa dairy rangamlo tamaku 12 saatam market wata undani, deenni gananeeyamgaa penchukovaalani lakshyamgaa pettukunnatlu aame cheppaaru. naanhyata vishayamlo tamaku taame poty ani, desavyaaptamgaa sontamgaa paala sekarana, 15 paala prossesing unitlu, sonta laboratorylu tamaku unnaayani, veetini nirantaram tanikhee chesenduku 350 mandi sibbandito kuudina brundam undannaaru. raitula sankshemam, abhivruddhiki taamu praadhaanyata istamani, vaariki vaarshika runaalu manjuru cheyatamtho paatu uchitamgaa pasuvula samrakshana, raayitii dharallo pasuvula daanaa, raitulaku, pasuvulaku beema vanti palu charyalu chepadutunnamannaru. paala naanhyatanu pakkaga lekkinchi, aanalaina dwara sakaalamlo chellimpulu chepattanunnatlu brahmani velladinchaaru. raitula sankshemam, vaari aadaayaanni penchatam kosam nara chandrababu nayudu paatikella kindata praarambhinchina ee samstha ippudu desavyaaptamgaa vistaristondani, naanhyathe tama brandku paeru testundani brahmani annaru.